CELEX: C2005/132/54
Language: hu
Date: 2005-05-28 00:00:00
Title: T-103/05. sz. ügy: P által az Európai Közösségek Bizottsága ellen 2005. február 11-én benyújtott kereset

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/30
            
         P által az Európai Közösségek Bizottsága ellen 2005. február 11-én benyújtott kereset
   (T-103/05. sz. ügy)
   (2005/C 132/54)
   Az eljárás nyelve: spanyol
   P (lakóhelye: Barcelona [Spanyolország], képviseli: Matías Griful i Ponsati abogado en ejercicio, az Ilustre Colegio de Barcelona ügyvédje, kézbesítési cím: Luxembourg) 2005. február 11-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               semmisítse meg a 2004. október 28-i megtámadott rendeletet és a 2004. május 10-i határozatot,
            
         
               2)
            
            
               állapítsa meg, hogy a felperest 2004. április 15-től egészen addig megilleti a díjazás, amíg egészségi állapotát megfelelőnek találják és megállapítják munkavégzésre való alkalmasságát, valamint
            
         
               3)
            
            
               kötelezze a Bizottságot a költségek viselésére.
            
         Jogalapok és fontosabb érvek:
   Jelen kereset tárgya a kinevezésre jogosult hatóság 2004. október 28-i azon határozata, amelyben – annak megállapítását követően, hogy a felperes az egészségügyi szolgálat véleménye alapján be tud járni a munkahelyre, és részmunkaidős munkavégzésre képes – kimondta a felperes fizetése folyósításának 2004. április 15-től addig az időpontig tartó beszüntetését, amíg meg nem kezdi feladatai ellátását Brüsszelben.
   A kinevezésre jogosult hatóság ennek indokolásaként arra hivatkozik, hogy a felperes – akinek a Bizottság barcelonai képviseletére való kinevezését családi körülményei indokolták – az említett képviseleten betöltött állásának megszüntetése miatt szorongásos-depressziós állapotba került.
   Keresetének alátámasztásául a felperes előadja:
   
               —
            
            
               Az Európai Szociális Charta 11., 12. és 13. cikkének megsértését, amelyek elismerik az egészség védelméhez, a szociális biztonsághoz, valamint a szociális és orvosi segítséghez való jogot.
            
         
               —
            
            
               Az 1964. április 16-i Európai Szociális Biztonsági Kódex II. része, különösen 10. cikkének megsértését, amely az otthoni orvosi ellátással kapcsolatban kimondja, hogy a betegnek jogában áll nem elhagyni lakását.
            
         
               —
            
            
               A Nemzetközi Munkaügyi Szervezet (ILO) 102. sz. egyezménye 10. cikkének és 130. sz. egyezménye 13. cikkének megsértését.
            
         
               —
            
            
               A személyzeti szabályzat 72. és 73. cikkének megsértését.
            
         A felperes végül előadja, hogy téves indokok alapján vélték úgy, hogy csak részmunkaidőben képes dolgozni.